नईदिल्ली से आए पांडे अब केंद्रीय विद्यालय प्राचार्य
नईदिल्ली से आए पांडे अब केंद्रीय विद्यालय प्राचार्य
उज्जैन | केंद्रीय विद्यालय में नईदिल्ली से आए प्राचार्य एबी पांडे ने मंगलवार को पदभार ग्रहण कर कार्य संभाला। पहले दिन उन्होंने शिक्षकों आैर विद्यार्थियों से परिचय प्राप्त कर बेहतर रिजल्ट लाने की दिशा में अध्ययन-अध्यापन के निर्देश दिए।
केंद्रीय विद्यालय संगठन नईदिल्ली की ओर से हाल ही में प्राचार्यों की सूची जारी कर नई पदस्थापना की गई है, जिसमें केंद्रीय विद्यालय क्रमांक-2 (द्वितीय पाली) ऑर्मी कैंट नईदिल्ली के उपप्राचार्य एबी पांडे को केंद्रीय विद्यालय उज्जैन का प्राचार्य बनाया गया है। आदेश जारी होने के बाद मंगलवार सुबह करीब 8 बजे पांडे केंद्रीय विद्यालय पहुंचे आैर आैपचारिक रूप से कामकाज शुरू किया। इस मौके पर विद्यालय के प्रभारी प्राचार्य संदीप पौंड्रिक, पूर्व प्राचार्य विमला गुप्ता, वरिष्ठ व्याख्याता राजेश शर्मा, विपुल सिन्हा, मधु जुनेजा, श्रुति अग्रवाल, नयन ठाकुर, दीपक दुबे, अजय केवलिया आदि शिक्षकों ने उनका स्वागत किया। पांडे ने 12वीं की अतिरिक्त कक्षाओं में अध्ययन कर रहे विद्यार्थियों से भी चर्चा की। उन्होंने कहा स्टॉफ समन्वय के साथ काम करे आैर समस्या होने पर सीधे उनसे संपर्क करें। आगामी परीक्षाओं पर उन्होंने फोकस करने के निर्देश दिए, ताकि विद्यालय के अधिक से अधिक विद्यार्थी मेरिट सूची में स्थान बना सकें। शाम करीब 4 बजे संभागायुक्त कार्यालय में उन्होंने अधिकृत रूप से पदभार ग्रहण किया।
awa_Deva awa_Deva hin_Deva hin_Deva